Samfundsvidenskab er en fællesbetegnelse for de videnskaber, der beskæftiger sig med menneskelige samfund. Der er ikke entydige grænser til andre videnskabsområder, f.eks.humaniora. Det særlige kendetegn ved samfundsvidenskabelig metode er, at den på den ene side anvender fortolkende metode som forudsætter forståelse og indlevelse i menneskers livssituationer. På den anden side anvendes også naturvidenskabelige metoder til at blotlægge årsagssammenhænge, der kan afprøves af andre forskere på andre tidspunkter, men med samme resultat.  Samfundsvidenskab på Aarhus Universitet På Aarhus Universitet hører tillige jura under samfundsvidenskaberne.  Samfundsvidenskab på Roskilde Universitet På Roskilde Universitet har de samfundsvidenskabelige discipliner deres egen ét-årige basisuddannelse på lige fod med de tilsvarende basisuddannelser indenfor humaniora og naturvidenskab. Den samfundsvidenskabelige basisuddannelse giver adgang til at læse fx Socialvidenskab, Politik og Administration, Forvaltning, Journalistik og Arbejdslivsstudier.  Samfundsvidenskab på Aalborg Universitet På Aalborg Universitet hører tillige historie under samfundsvidenskaberne.